Projektas

LIETUVOS RESPUBLIKOS

ADMINISTRACINIŲ BYLŲ TEISENOS ĮSTATYMO Nr. VIII-1029 5, 36 IR 55 STRAIPSNIŲ PAKEITIMO

ĮSTATYMAS

2017 m.	d. Nr.
Vilnius

1 straipsnis. 5 straipsnio pakeitimas

Pakeisti 5 straipsnio 3 dalies 2 punktą ir jį išdėstyti taip:

„2) pagal prokuroro, viešojo administravimo subjektų, organizacijų ar fizinių asmenų pareiškimą dėl viešojo intereso arba valstybės, savivaldybės ir asmenų teisių bei įstatymų saugomų interesų gynimo;“

2 straipsnis. 36 straipsnio pakeitimas

Pakeisti 36 straipsnio 1 dalies 7 punktą ir jį išdėstyti taip:

„ 7) prokurorų, viešojo administravimo subjektų, organizacijų ar fizinių asmenų kreipimųsi dėl viešojo intereso arba valstybės, savivaldybės ir asmenų teisių bei įstatymų saugomų interesų gynimo;“

3 straipsnis. 55 straipsnio pakeitimas

Pakeisti 55 straipsnio 1 dalį ir ją išdėstyti taip:

„ 1. Prokuroras, viešojo administravimo subjektai, organizacijos ar fiziniai asmenys gali kreiptis į teismą su pareiškimu, kad būtų apgintas viešasis interesas arba apgintos valstybės, savivaldybės ir asmenų teisės bei įstatymų saugomi interesai.“

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia:

Seimo narys Naglis Puteikis